b'\n_START_ARTICLE_\nFranc Derganc (1911-1973)\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Ljubljani je medicino \xc5\xa1tudiral v Ljubljani, v Zagrebu, v Pragi in v Beogradu, kjer je leta 1935 diplomiral. Do leta 1942 je delal na kirur\xc5\xa1kem oddelku ljubljanske bolni\xc5\xa1nice. Zaradi sodelovanja z OF je bil v letih 1942\xe2\x88\x921944 zaprt, po izpustitvi iz zapora je od\xc5\xa1el na osvobojeno ozemlje, kjer je bil kirurg. Po osvoboditvi je do leta 1947 delal na ortopediji v Ljubljani, do 1952 v bolni\xc5\xa1nici za osteoartikularno tuberkolozo v \xc5\xa0empetru pri Gorici in do leta 1962 za pred\xc5\xa1olsko invalidno mladino na Stari Gori pri Novi Gorici. Od 1957-1968 je bil redni profesor za osnove fizikalne medicine in rehabilitacijo na Medicinski fakulteti v Ljubljani. Objavil je ve\xc4\x8d skript in 43 znanstvenih razprav.'